Bancul cu „nebunul” spus de Nicușor Dan când a fost întrebat de ce a intrat în cursa pentru Cotroceni. Câți bani a strâns până acum
Primarul general al Capitalei, Nicușor Dan, a declarat duminică, în direct la Digi24, despre faptul că este primul candidat la alegerile prezidențiale care a început deja campania, că „suntem cu două luni și jumătate înainte de primul tur” și „ar trebui ca toți candidații să fie pe panouri”. Întrebat de ce a luat decizia să intre în pre-campania electorală, acesta a glumit, spunând un banc: „Soția îl sună pe soț și spune vezi că pe autostrada pe care tu mergi e un nebun care merge în sens contrar și el răspunde nu, sunt mii”, adăugând că întrebarea este, de fapt, de ce este numai el în această situație.